   ممبئي (ويب ڊيسڪ) ڪينيڊا ڄائي ڀارتي اداڪارا، ڊانسر ۽ ماڊل نورا فتحي جي مقبول ترين گيت ”دلبر دلبر“ تي هڪ بلين ويوز اچي ويا. نورا فتحي پنهنجي ان وڏي ڪاميابي جو جشن ملهائيندي انسٽاگرام تي تصويرون پڻ جاري ڪيون آهن، جن ۾ ڏسي سگهجي ٿو ته هوءَ پنهنجي دوستن سان گڏ ڪيڪ ڪاٽي رهي آهي. پوسٽ جي ڪيپشن ۾ نورا فتحي لکيو آهي ته منهنجي ڪاميابي تي ان شاندار سرپرائز لاءِ دوستن جا ٿورا، مان اڄ آفريقي عرب جي پهرين عورت آرٽسٽ بڻجي وئي آهيان، جنهن جي ڊانس جي ويڊيو تي هڪ ارب ويوز آيا آهن. سندس چوڻ هو ته مان چاهيندڙن جي محبت ۽ سهڪار کانسواءِ اتي نه پهچي سگهان ها، مان پنهنجي ان ڪاميابي کي سدائين جيان خوشگوار محسوس ڪري رهيا آهن. واضح رهي ته بالي ووڊ فلم ”ستياميوا جايت“ جو اهو گيت فلم ”صرف تم“ جي گيت ”دلبر دلبر“ جو ريميڪ آهي.